burgasdotpro/wikipedia huggingface dataset:
Medeón (Fókis)

Medeón (, dnes Aioi Théodoroi) je antické mesto na pobreží Korintského zálivu. V 9. stor. pred Kr. bolo spolu s Delfami jediným sídliskom vo Fókide. Delfy a Medeón od seba oddeľuje pohorie Mt. Kirphis (najvyšší bod 1565 m. n. m.), ktoré bolo zrejme prekážkou väčších kontaktov v počiatkoch oboch sídel. 
Prvý archeologický výskum tu uskutočnil v roku 1907 grécky archeológ Georgios Sotiriadis, kedy boli vykopané hroby od mykénskeho po helenistické obdobie, ale väčšinu podstatných dát sa podarilo získať až zo záchranných výskumov prevádzaných v 60-tych rokoch 20. stor. Veľká časť lokality však zostáva naďalej nepreskúmaná.
Podľa doteraz zistených poznatkov sa zdá, že sídlisko bolo počas mykénskeho obdobia pomerne rozsiahle a významné, akropola bola obývaná už od ranej doby bronzovej. Podobne ako v Delfách tu máme medzeru od konca doby bronzovej, ale asi o niečo kratšiu, keď sa podarilo objaviť hroby z 10. stor. pred Kr. Vykopané pohrebisko bolo pomerne rozsiahle a počítalo cez 250 hrobov od geometrického po klasické obdobie. Na miestnej keramike sú badateľné vplyvy hlavne zo severu a Euboie. Miestna jemná keramika sa tu vôbec nenachádza a je výlučne importovaná.
Na konci 8. stor. pred Kr. nastáva markantný nárast pochovávania, čo je odrazom väčšieho nárastu populácie, ktorý spravil s Medeonu najväčšie sídlisko v regióne Fókidy. V tomto období nastáva zintenzívnenie kontaktov s Korintom (tie začali už v neskoro protogeometrickom období), súdiac podľa zastúpenia korintskej keramiky a jej lokálnych vzorov na lokalite. Kontakty z Korintom boli oproti ostatným sídlam v regióne prekvapivo silné, Medeón tak bol aj vďaka nim pomerne významným a stále expandujúcim mestom.
Pokým v 8. stor. pred Kr. bol záujem Korintu o Delfy aj Medeón intenzívny, v 7. stor. pred Kr. sa definitívne presunul na Delfy, následkom čoho Medeón zaznamenal úpadok. Svätyňa v Delfách začínala získavať prestíž a z tohto dôvodu zrejme nebolo žiaduce udržiavať ďalšiu silnú komunitu v jej okolí. Pohrebov z archaického a klasického obdobia je pomerne málo a taktiež sú chudobnejšie. Medeón sa tak zrejme stal (aspoň nepriamo) obeťou expanzie Delf. Prepad Medeónu pokračoval ďalej a v druhom storočí, keď mesto navštívil Pausanias, bolo už len ruinou bez známok osídlenia.
Pri popise lokality sa nedá nespomenúť kult héroa, praktikovaný v pôvodne mykénskej hrobke. V kruhovej komorovej hrobke bolo objavené veľké množstvo nádob z polovice 8. stor. pred Kr. Kultová aktivita tu pokračovala pravdepodobne až do 6. stor. pred Kr.
TV Petrovec

TV Petrovec () je komerčná vojvodinská televízia, ktorá vysiela od 16. novembra 1997 z Báčskeho Petrovca.
Vysielanie televízie.
Televízia vysiela pre región so silnou slovenskou menšinou denne od 18:45 do 23. hodiny. Vysielanie sa orientuje najmä na zachovanie a šírenie rodného jazyka a kultúry miestnych obyvateľov, ktorú ponúka v informačných a vzdelávacích reláciách. Veľkú pozornosť venuje aj témam poľnohospodárstva a hospodárstva.
Od 16. novembra 2020 pri príležitosti 23. výročia vysielania začala TV Petrovec vysielať svoj program v novom rúchu. 
Relácie.
Nedeľa s Vami.
Nedeľa s Vami je zábavná nedeľná relácia, ktorú vysiela TV Petrovec o 20 hod. Relácia ponúka kreslený film, film, hudbu a zábavu. Moderátorky relácie sú: Andrea Lačoková, Elena Vršková a Malvína Zolňanová.
Susedovci, čo robíte?
Susedovci, čo robíte? je srbský humoristický seriál (sitcom) v slovenskom jazyku, ktorý vysiela TV Petrovec, od 16. septembra 2012, každú nedeľu. V súčasnosti (2012 a naďalej) sa časti seriálu iba opakujú.
Seriál sa odohráva v sedliackom kysáčskom dome. Príbeh hovorí o manželoch sedliakoch Zuze a Janovi, ktorí zažívajú plno zaujímavých tém, kým pracujú.
Zvon.
Zvon je spravodajská relácia, ktorú vysiela TV Petrovec každý deň o 19:00 hod. Vysielanie začalo 16. novembra 1997. Vysielajú sa denné udalosti z celej Vojvodiny. Reportéri relácie sú: Ruth Petrášová, Anna Lekárová, Mária Lovreová, Mária Danková, Andrea Lačoková, Elena Vršková, Malvína Zolňanová a Ján Andrášik.
Vitória S.C.

Vitória Sport Club, tiež známy ako Vitória de Guimarães, je portugalský futbalový klub sídliaci v meste Guimarães. Klub bol založený v roku 1922 a momentálne (január 2013) hráva najvyššiu domácu súťaž Primeira Liga. Hoci klub doposiaľ nezískal žiaden majstrovský titul ani nevyhral pohár, je jedným z mála klubov, ktorý sa snaží konkurovať tzv. „veľkej trojke“: FC Porto, Sporting Lisabon a Benfica Lisabon. Jeho najväčším súperom v lige je S.C. Braga, s ktorým pravidelne bojujú o účasť v európskych súťažiach. Okrem futbalového tímu má klub aj volejbalový, basketbalový, vodnopólový, džudistický, atletický, stolnotenisový a plavecký tím, tím hrajúci plážový futbal a ďalšie. 
Domáce zápasy hrá na štadióne D. Afonso Henriques, ktorý má kapacitu 30 165 miest. Štadión prešiel rekonštrukciou, nakoľko sa tu konali zápasy skupiny D ME vo futbale 2004.
Káder mužstva.
Medeón

Medeón () môže byť:
Šomodská župa

Šomodská župa môže byť:
Bruck-Mürzzuschlag

Bruck-Mürzzuschlag je okres v Rakúsku v spolkovej krajine Štajersko. Má rozlohu a tu žilo obyvateľov. Sídlom okresu je mesto Bruck an der Mur. Okres vznikol 1. januára 2013 spojením okresov Bruck an der Mur a Mürzzuschlag.
Stredné Švajčiarsko

Stredné Švajčiarsko je švajčiarsky región, ktorý pozostáva zo šiestich kantónov Luzern, Uri, Schwyz, Obwalden, Nidwalden a Zug. Leží na sever od alpských hrebeňov. 
Stredné Švajčiarsko je jedným zo siedmich veľkoregiónov Švajčiarska a štatistickou jednotkou NUTS 2. Zahŕňa historickú oblasť prakantónov, známu aj ako "Urschweiz" alebo Waldstätte. Tá kedysi pozostávala z troch kantónov Uri, Schwyz a Unterwalden (v roku 1648 rozdelený na Obwalden a Nidwalden).
AAA (skupina)

AAA (トリプル・エー"Toripuru Ē") je japonská popová tanečná skupina, založená v septembri 2005. Pôvodne skupinu tvorilo päť mužov a tri ženy, ktorí predtým robili tanečníkov pre iné japonské celebrity, ako napríklad Ayumi Hamasaki a Ami Suzuki.
Marcus (automobil)

Marcus bol prvým automobilom vyrobeným v Rakúsko-Uhorsku. Jeho konštruktérom bol Siegfried Marcus a vyrobili ho Lichtenštajnské strojárne v Adamove. Dlhú dobu sa uvádzal dátum vzniku automobilu rok 1875, avšak ako ukázali neskoršie výskumy, automobil bol vyrobený až v roku 1888. Aj napriek tomu išlo o jeden z prvých automobilov schopných samostatnej jazdy.
Motor.
V automobile bol použitý štvortaktný ležatý jednovalec s objemom 1 570 cm³, ktorý dosahoval výkon 0,73 kW (1 k) pri 300 otáčkach za minútu. Otáčky motora sa menili pomocou regulačného ventilu a karburátor bol vyhrievaný odbočkou z výfukového potrubia. Chladenie motora zabezpečovala prirodzená cirkulácia vody z veľkej nádrže pod zadným sedadlom. Diferenciál nahrádzali trecie spojky, umiestnené priamo v hlavách kolies.
Podvozok.
Podvozok vozidla sa skladal z dreveného rámu, na ktorom boli pripevnené dve priečne lavice. Predná náprava, vykovaná z ocele, sa pri riadení vozidla celá otáčala okolo zvislej osi stĺpika riadenia a odpružená bola pozdĺžnymi poleliptickými perami. Zadná pevná náprava bola uložená na dvoch ložiskách a odpružená len gumenými silentblokmi. Na oceľové ráfiky zadných kolies pôsobila klátiková brzda.
Súčasnosť.
V roku 1898 získal automobil Rakúsky automobilový klub a v súčasnosti sa nachádza v pojazdnom stave v Technisches Museum Wien.
Sergio Busquets

Sergio Busquets Burgos (* 16. júl 1988, Sabadell, Španielsko) je španielsky futbalista, ktorý v súčasnosti (január 2019) pôsobí v FC Barcelona ako defenzívny záložník.
Osobné.
Sergiov otec Carles bol taktiež futbalistom. V 90. rokoch chytal za Barcelonu ako náhradný brankár.
Štatistiky.
Aktualizované: 13. mája 2012
Katalánska futbalová reprezentácia

Katalánská futbalová reprezentácia je futbalový tím, ktorý reprezentuje Katalánsko. Katalánsko nie je členom FIFA ani UEFA, a preto sa nezúčastňuje majstrovstiev sveta ani majstrovstiev Európy, na týchto súťažiach môžu hráči Katalánska hrať len v drese Španielska. Katalánsky futbalový zväz sa pokúšal stať členom UEFA, ale vždy tieto snahy stroskotali na odmietavom stanovisku Španielska. I napriek tomu od roku 1904 odohralo Katalánsko cez 200 zápasov.
Hartberg-Fürstenfeld

Hartberg-Fürstenfeld je okres v Rakúsku v spolkovej krajine Štajersko. Má rozlohu a tu žilo obyvateľov. Sídlom okresu je mesto Hartberg. Okres vznikol 1. januára 2013 spojením okresov Hartberg a Fürstenfeld.
Fínske národné futsalové družstvo mužov

Fínske národné futsalové družstvo mužov je národné družstvo mužov, ktoré reprezentuje Fínsko v medzinárodných futsalových súťažiach a priateľských zápasoch. Funguje pod záštitou "Suomen Palloliitto" (SPL). Prvý medzinárodný zápas absolvovalo v roku 1998. Vo februári 2016 mu patrilo vo svetovom futsalovom rebríčku 48. miesto. 
Vrcholné podujatia.
Na majstrovstvách sveta FIFA sa fínskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine, ktorú organizovalo práve Fínsko, na poslednom piatom mieste. Na ďalších 2 kvalifikáciách na MS vyhralo iba jeden zápas v skupine, skončilo v nich zhodne na 3. mieste a do následného play-off nepostúpilo. V kvalifikácii na MS 2012 muselo hrať už predkvalifikáciu, z ktorej nepostúpilo. V predkvalifikačnej skupine D skončilo až na 3. priečke za a .
Rovnako sa fínske družstvo neprebojovalo ani na majstrovstvá Európy UEFA. Absolvovalo 9 kvalifikácii, prvú v roku 1999. Od roku 2007, odkedy sa hrá aj predkvalifikačné kolo, muselo Fínsko zakaždým absolvovať aj predkvalifikáciu. Z nej zakaždým postúpilo do kvalifikačného kola, ale do následného play-off sa mu už nepodarilo prebojovať. V kvalifikácii na ME 2014 bolo už priamo nasadené v hlavnom kvalifikačnom kole, kde skončilo na nepostupovom 3. mieste.
Mišo Biely

Mišo Biely je slovenský spevák, producent a skladateľ, ktorý v roku 2012 vydal svoj prvý album "R.E.T.R.O." pod Bottleshop records. Okrem toho je známy aj vďaka tvorbe pre iných interpretov, ako napr. Tina, a jeho početným spoluprácam so slovenskými rappermi na ich skladbách. Tiež bol súčasťou hudobného projektu 4D, ktorý okrem neho tvorili rapperi Čistychov, DNA a hudobný producent G-Bod. Ich spoločný album "Kryštal" vyšiel 22. apríla 2013.O rok neskôr vyšiel ich posledný album "4".Odvtedy sa venuje skôr sólovej tvorbe a spolupráci so slovenskými rappermi.
Záhrebská katedrála

Záhrebská katedrála ( "katedrala Uznesenja blažene Djevice Marije i svetih Stjepana i Ladislava" alebo skrátene "Zagrebačka katedrala") je rímskokatolícky kostol a katedrála Záhrebskej arcidiecézy a zároveň najznámejšia a najväčšia chorvátska kultúrno-historická pamiatka.
Dejiny katedrály.
Záhrebská katedrála bola najprv malá cirkev, postavená medzi 9. a 11. storočím. Záhrebské biskupstvo založil Ladislav I. v roku 1094, keď bol založený aj Záhreb. Záhrebská katedrála bola postavená v románsko-gotickom štýle. V roku 1242 ju zničili Mongoli (Tatári...) a v 13. storočí ju obnovil biskup Timotej v gotickom štýle. V 16. storočí bola katedrála obkolesená vežami a hradbami. Medzi rokmi 1633 – 1641 dostala renesančnú vežu. Viackrát katedrálu zničili požiare, ale najväčší úder dostala v záhrebskom zemetrasení v roku 1880. Po zemetrasení bola katedrála obnovená. Staré hodiny boli strhnuté a inštalovali sa nové hodiny s priemerom 3,2 m a s hmotnosťou 600 kilogramov. Na stavbu týchto hodín bolo použitých 8 ton bronzu a mosadze.
22. 3. 2020 vyše 10-sekundové zemetrasenie, ktoré nasledovalo ešte niekoľko otrasov, zase poškodilo Záhrebskú katedrálu, padol špic jednej z jej dvoch veží (špica pravej veže).
David de Gea

David de Gea Quintana (* 7. november 1990, Madrid, Španielsko) je španielsky futbalový brankár hrajúci za Manchester United. Svoju kariéru začal ako 10 ročný v tíme Atlético Madrid.
Súkromná prírodná rezervácia Vlčia

Súkromná prírodná rezervácia Vlčia je súkromná prírodná rezervácia piateho stupňa ochrany. Nachádza sa na južnom svahu Veľkej Javoriny v pohorí Čergov v katastrálnom území obce Olejníkov v Prešovskom kraji. Rezervácia má rozlohu . Rezervácia Vlčia bola vyhlásená Krajským úradom životného prostredia v Prešove k 1. aprílu 2004. Je prvou súkromnou prírodnou rezerváciou v strednej Európe.
Lesoochranárske zoskupenie VLK je majiteľom pozemku rezervácie od roku 1998. Kúpilo ho od pôvodného súkromného majiteľa za 3,2 milióna korún pomocou zbierky "Kúp si svoj strom". Symbolickou kúpou stromu do zbierky prispeli občania 18 krajín. V roku 2002 jeden strom stál 1000 korún. Od 1. septembra 2009 sa cena za jeden strom zvýšila na 50 €.
Sektorový model (geografia)

Sektorový model alebo klinový model je model rozvoja miest, ktorý v roku 1939 navrhol ekonóm Homer Hoyt, pričom vychádzal z koncentrického modelu. Hoci prijal existenciu Central Business District (CBD), navrhol, aby sa zóny šírili smerom od centra mesta pozdĺž železníc s diaľnic a ďalších dopravných tepien. Napríklad V Chicagu sa bytový sektor hornej triedy nachádza pozdĺž lukratívneho pobrežia Michiganského jazera na sever od CBD, kým priemysel je umiestnený v sektoroch smerom na juh, cez ktoré prechádza železnica.
Pri vývoji tohto modelu Hoyt zistil, že pre nízkopríjmové domácnosti bola bežná lokalizácia pri železničných tratiach a pre komerčné zariadenia lokalizácia pozdĺž hlavných obchodných tepien. Zistením, že rôzne dopravné trasy do mestskej oblasti, vrátane železníc, morských prístavov a električkových liniek, znamenajú lepšiu dostupnosť, Hoyt vytvoril teóriu, že mestá majú tendenciu rásť v podobe klinovitých vzorov - či sektorov - vychádzajúcich z CBD a tiahnúcich sa pozdĺž hlavných dopravných trás. Lepšia úroveň dostupnosti znamená vyššie hodnoty pozemkov, preto mnoho komerčných aktivít zostáva v CBD, no výrobné funkcie sa vyvíjajú v kline obklopujúcom dopravné tepny. Obytné funkcie rastú v klinovitých vzoroch, pričom sektor s cenovo dostupným bývaním susedí s výrobnými/priemyselnými sektormi (t. j. doprava, hluk a znečistenie ovzdušia robia tieto oblasti najmenej lukratívnymi), zatiaľ čo sektory domácností so strednými a vysokými príjmami bývajú umiestnené najďalej od týchto funkcií. Hoytov model sa pokúša prezentovať základný princíp mestskej organizácie.
Využitie.
Tento model je platný pre veľa britských miest. Napríklad ak sa otočí o 90 stupňov proti smeru hodinových ručičiek, tak pomerne presne pasuje na mesto Newcastle upon Tyne. Môže to byť spôsobené vekom miest, keďže v starších mestách doprava bola kľúčovým obmedzením. Staršie mestá spravidla odrážajú Hoytov model, kým novšie viac odrážajú modelom koncentrických zón, ktorého autorom je Ernest Burgess.
Sväté písmo s komentármi a margináliami Jeruzalemskej Biblie

Sväté písmo s komentármi a margináliami Jeruzalemskej Biblie je preklad celej Biblie do slovenčiny. Autorom tohto prekladu je rímskokatolícky kňaz Anton Botek.
Tento preklad Biblie bol pripravený z originálnych hebrejských a gréckych textov a prihliadalo sa pri ňom na Jeruzalemskú Bibliu a iné verzie. Okrem samotného textu Biblie boli preložené aj úvody a poznámky podľa francúzskej Jeruzalemskej Biblie. Preklad obsahuje na okraji aj krížové odkazy na miesta v Svätom písme, ktoré súvisia s daným textom. Pripojené sú aj mapy a chronologické tabuľky.
Text prekladu bol vydávaný postupne. Najprv vyšli niektoré jeho časti osobitne v zahraničí napr v knihách "Za svetlom", "Posolstvo", "Múdrosť" a iné. Kompletný bol vydaný až 20 rokov po smrti prekladateľa Antona Boteka. Najprv boli vydané komentáre a marginálie k Pentateuchu (1998). Potom k nim bol pridaný text Mojžišových kníh. Následne vychádzali ďalšie časti: historické, múdroslovné a prorocké knihy Starého zákona, nakoniec bol vydaný aj Nový zákon. V roku 2012 vyšiel kompletný text vo vreckovom vydaní. Toto vydanie obsahuje aj monografiu autorov prof. ThDr. Cyrila Vasiľa SJ, doc. ThDr. Jozefa Kyselicu SJ a ThDr. Jána Ďuricu SJ, PhD.
Tento preklad obsahuje knihy Svätého písma rozčlenené takto:
Slovenský ekumenický preklad

Slovenský ekumenický preklad je preklad celej Biblie do slovenčiny, ktorý bol pripravený viacerými kresťanskými cirkvami.
Na tomto preklade sa podieľali nasledujúce cirkvi (v abecednom poradí): Apoštolská cirkev na Slovensku, Bratská jednota baptistov v Slovenskej republike, Cirkev adventistov siedmeho dňa – Slovenské združenie, Cirkev bratská v Slovenskej republike, Evanjelická cirkev augsburského vyznania na Slovensku, Evanjelická cirkev metodistická – Slovenská oblasť, Gréckokatolícka cirkev na Slovensku, Pravoslávna cirkev na Slovensku, Reformovaná kresťanská cirkev na Slovensku, Rímskokatolícka cirkev na Slovensku. Preklad podporuje aj Svetová biblická spoločnosť v Londýne.
Príprava prekladu sa začala v roku 1988. Nová zmluva a Kniha žalmov boli vydané v roku 1995.
Preklad Starej zmluvy bol dokončený po 19-tich rokoch práce. Jeho text odovzdali členovia prekladateľskej komisie predstaviteľom cirkví 30. januára 2007. Prekladateľská komisia sa riadila smernicami Vatikánu a Spojenej biblickej spoločnosti v Londýne pre interkonfesijný preklad. Preklad Starej zmluvy sa opieral o hebrejský text a preklad Novej zmluvy o grécky text.
Kompletný preklad vyšiel roku 2007. Bol vydaný v dvoch verziách. Prvá vyšla s deuterokánonickými knihami a druhá verzia bez deuterokánonických kníh. Prvé opravené vydanie vyšlo v roku 2008.
Vo vreckovom formáte vyšiel preklad v roku 2011. V roku 2012 vyšlo vo vreckovom formáte 4. vydanie (2. opravené).
Biblia bola schválená aj Konferenciou biskupov Slovenska. Avšak tento preklad sa nestane textom používaným pri liturgii. Autorizáciu majú totiž v kompetencii jednotlivé cirkvi.
V rokoch 2013-2015 prebehol preklad a spracovanie textov "NIV Study Bible" z vydavateľstva Zondervan. V roku 2015 Slovenská biblická spoločnosť a vydavateľstvo Porta libri vydali prvú slovenskú študijnú Bibliu: v náklade 3000 kusov.
Slovenský ekumenický preklad obsahuje knihy Biblie rozčlenené v tomto poradí:
Francúzske národné futsalové družstvo mužov

Francúzske národné futsalové družstvo mužov je národné družstvo mužov, ktoré reprezentuje Francúzsko v medzinárodných futsalových súťažiach a priateľských zápasoch. Funguje pod záštitou "Fédération Française de Football" (FFF). Prvý medzinárodný zápas absolvovalo v roku 1997. V marci 2018 mu patrilo vo svetovom futsalovom rebríčku 19. miesto. 
Vrcholné podujatia.
Na majstrovstvách sveta FIFA sa francúzskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v kvalifikačnej skupine po 5 prehrách na poslednom šiestom mieste. V ďalšej kvalifikácii na MS rovnako prehralo všetky zápasy a skončilo v skupine na poslednom 4. mieste a do následného play-off nepostúpilo. Kvalifikáciu na MS 2008 neabsolvovalo, keďže Francúzska futbalová federácia stiahla družstvo pred začiatkom konania turnaja a výsledky družstva tak boli kontumované. V kvalifikácii na MS 2012 muselo hrať už predkvalifikáciu, z ktorej postúpilo do kvalifikačnej skupiny 4. V nej vyhralo iba posledný zápas s , skončilo na 3. mieste v skupine a nepostúpilo do play-off.
Na majstrovstvá Európy UEFA sa francúzskemu družstvo podarilo postúpiť raz. Predtým absolvovalo 9 neúspešných kvalifikácii, prvú v roku 1999. Jediné 2 zápasy vyhralo v kvalifikáciách na ME v rokoch 2005 a 2007, v ostatných skončilo vždy posledné vo svojej skupine. V kvalifikácii na ME 2012 muselo absolvovať aj predkvalifikáciu, ktorú s prehľadom vyhralo a postúpilo do kvalifikačnej skupiny v Azerbajdžane. V nej však prehralo všetky 3 zápasy a skončilo posledné. V kvalifikácii v roku 2014 opäť začínalo už v predkvalifikačnom kole, ktoré hostilo práve Francúzsko. Dosiahlo na ňom svoje najvyššie víťazstvo v histórii, keď zdolalo výsledkom . Tentoraz však skupinu nevyhralo, skončilo až na nepostupovom druhom mieste. Historický postup sa mu podaril v roku 2018, keď sa kvalifikovalo cez baráž s na finálový turnaj konaný v Slovinsku. V základnej skupine dokázalo remizovať so , ale po prehre s do štvrťfinále nepostúpilo.
V roku 2010 sa družstvo zúčastnilo prvého ročníka medzinárodného turnaja o Stredozemný pohár. Zo skupiny postúpilo až do semifinále, v ktorom nestačilo na a v boji o bronz ani na , a skončilo na 4. mieste.
Schwyz (kantón)

Schwyz je nemeckojazyčný kantón. Hlavným mestom kantónu je Schwyz. Nachádza sa v strednom Švajčiarsku. Je rozdelený na 30 obcí.
Kantón Schwyz patrí k trom pôvodným kantónom, ktoré sa v roku 1291 po smrti nemeckého kráľa Rudolfa I. spojili na ochranu svojich «starých práv» a zároveň ako najdôležitejší z nich dal čoskoro meno celej konfederácii. 
Geografia.
Kantón Schwyz leží v strednom Švajčiarsku medzi Zugským, Vierwaldstättským a Zürišským jazerom. Hraničí so siedmimi kantónmi: Uri na juhu, Glarus na východe, Sankt Gallen na severovýchode, Zürich na severe, Zug na severozápade, Luzern na západe a Nidwalden na juhozápade (táto hranica nie je suchozemská, prebieha Vierwaldstättským jazerom).
Najvýznamnejšou riekou je rieka Sihl, ktorá pramení pri vrchu Drusberg, tečie severozápadným smerom cez Sihlsee do kantónu Zürich, kde sa vlieva do rieky Limmat. 
Obyvateľstvo.
K 31. decembru 2011 mal kantón Schwyz 147 904 obyvateľov.
Obce.
Nasleduje zoznam najväčších obcí k 31. decembru 2011:
Swansea City AFC

Swansea City AFC je profesionálny futbalový klub sídliaci v meste Swansea vo Walese. Klub bol založený v roku 1912 pod názvom "Swansea Town", neskôr v roku 1969 bol premenovaný na Swansea City. Prvýkrát začal profesionálne hrať ligu v roku 1921 keď sa zúčastnil 3. anglickej divízie. Momentálne (august 2013) hráva najvyššiu anglickú ligu Premier League spolu s ďalším tímom z Walesu , ktorým je Cardiff City.
Domáce zápasy hrá na štadióne Liberty Stadium, ktorý má kapacitu 20 750 miest. Na štadióne sa často hrávajú aj medzinárodné futbalové zápasy, nakoľko tu hrá domáce stretnutia Waleská futbalová reprezentácia. Najväčším úspechom klubu je 6. miesto v Premier League z roku 1981.
Veľkoregión (Švajčiarsko)

Veľkoregión alebo veľký región (v švajč. nemčine "Grossregion", po francúzsky "grande région") je jedna zo 7 Spolkovým úradom pre štatistiku definovaných štatistických jednotiek Švajčiarska, ktoré stoja v hierarchii nad úrovňou kantónov. V názvosloví Európskej únie zodpovedá toto členenie úrovni NUTS 2.
Pretože takto vymedzené veľkoregióny sú zložené z celých kantónov, len čiastočne zodpovedajú skutočným geografickým regiónom Švajčiarska.
Hovorovo sa "Zentralschweiz" (stredné Švajčiarsko) často označuje ako "Innerschweiz". Región medzi mestami Bern a Zürich býva označovaný ako "Mittelland" a francúzskojazyčná časť Švajčiarska ako "Romandie", "Welschschweiz" alebo "Westschweiz".
Železničná stanica Štúrovo

Železničná stanica Štúrovo () je hlavná železničná stanica v Štúrove.
Štúrovo je vďaka svojej polohe významnou dopravnou, hlavne železničnou križovatkou. Územím Štúrova prechádzajú dve železničné trate. Jedna z nich, trať 130 tvorí súčasť hlavného ťahu z Česka cez Bratislavu, Nové Zámky do Štúrova s priamym pokračovaním do Budapešti. Táto trať sa nachádza na európskom koridore č.IV. Trať sa využíva hlavne na tranzitnú prepravu vo východo-západnom smere. Významná je aj osobná vnútroštátna a medzinárodná preprava. Druhou železničnou traťou je trať Štúrovo – Levice, ktorá má regionálny charakter. Je jednokoľajová a bez elektrickej trakcie.
Majstrovstvá sveta v ľadovom hokeji hráčov do 20 rokov 2014

Majstrovstvá sveta v ľadovom hokeji hráčov do 20 rokov 2014 boli 38. juniorské MS v hokeji. Konali sa od 26. decembra 2013 do 5. januára 2014 vo švédskom meste Malmö.
O udržanie.
Hralo sa na dva víťazné duely. vyhralo 2 : 1 na zápasy a udržalo sa v Top divízii. zostupuje do I. A divízie MS 2015 a v Top divízii MS 2015 ho nahradí víťaz I. A divízie MS 2014, .
Nižšie divízie.
I. A divízia.
Turnaj I. A divízie MS 2014 sa hral v Sanoku v Poľsku od 15. do 21. decembra 2013.
I. B divízia.
Turnaj I. B divízie MS 2014 sa hral v Dumfries v Spojenom kráľovstve od 9. do 15. decembra 2013. Po skončení turnaja bola Veľká Británia diskvalifikovaná pre neoprávnený štart hráča.
II. A divízia.
Turnaj II. A divízie MS 2014 sa hral v Miškovci v Maďarsku od 15. do 21. decembra 2013.
II. B divízia.
Turnaj II. B divízie MS 2014 sa hral v Jace v Španielsku od 11. do 17. januára 2014.
III. divízia.
Turnaj III. divízie MS 2014 sa hral v Izmire v Turecku od 12. do 18. januára 2014.
Andorrské národné futsalové družstvo mužov

Andorrské národné futsalové družstvo mužov je národné družstvo mužov, ktoré reprezentuje Andorru v medzinárodných futsalových súťažiach a priateľských zápasoch. Funguje pod záštitou "Federació Andorrana de Futbol" (FAF). Prvý medzinárodný zápas absolvovalo v roku 1998. Vo februári 2017 mu patrilo vo svetovom futsalovom rebríčku 88. miesto. 
Vrcholné podujatia.
Na majstrovstvách sveta FIFA sa andorrskému družstvu nepodarilo kvalifikovať ani raz. Vo svojej prvej kvalifikácii na MS 2000 vyhralo iba zápas s a skončilo v kvalifikačnej skupine na predposlednom piatom mieste. V ďalších 4 kvalifikáciách nezvíťazilo ani v jednom stretnutí a skončilo zakaždým posledné vo svojej skupine. V kvalifikácii na MS 2012 muselo hrať už predkvalifikačné kolo, v ktorom taktiež skončilo po 3 troch prehrách na poslednom mieste svojej skupiny.
Rovnako sa andorrské družstvo neprebojovalo ani na majstrovstvá Európy UEFA. Absolvovalo 9 kvalifikácii, prvú v roku 1999. Najbližšie k postupu malo v roku 2001, keď v kvalifikačnej skupine B, ktorá sa hrala vo Fínsku, skončilo druhé za postupujúcou . V ďalších kvalifikáciách nevyhralo viac ako jeden zápas. V kvalifikácii na ME 2012 muselo absolvovať aj predkvalifikačné kolo, v ktorom prehralo rozhodujúci zápas s , v skupine skončilo druhé a nepostúpilo ani do hlavnej kvalifikácie. V kvalifikácii na ME 2014 skončilo ešte o stupienok horšie, keď v predkvalifikačnej skupine, ktorú organizovala práve Andorra, sa umiestnilo až na 3. mieste.
Makabi Chejfa

Makabi Chejfa je izraelský futbalový klub, ktorý sídli v meste Haifa. Klub založili v roku 1913 a momentálne (február 2017) hrá najvyššiu izraelskú ligu Premier League.
Domáce zápasy hrá na štadióne Kirjat Eliezer, ktorý má kapacitu 14 002 miest. Klub je jedným z najpopulárnejších v krajine, priemerná návštevnosť je približne 9 000 fanúšikov na zápas. V minulosti vyhral 12-krát najvyššiu izraelskú ligu, 5-krát štátny pohár a 4-krát Toto cup. Tiež sa stal prvým izraelským futbalovým klubom, ktorý sa kvalifikoval do skupinovej fázy Ligy majstrov.
Oficiálnym sponzorom klubu je Jaakov Šachar, ktorý je predsedom spoločnosti "Mayer's Cars and Trucks Ltd.". Firma sa zaoberá dovozom vozidiel značky Volvo a Honda do Izraela.
Südoststeiermark

Südoststeiermark je okres v Rakúsku v spolkovej krajine Štajersko. Má rozlohu a tu žilo obyvateľov. Sídlom okresu je mesto Feldbach. Okres vznikol 1. januára 2013 spojením okresov Feldbach a Radkersburg.
Feldbach (Haut-Rhin)

Feldbach je francúzska obec, ktorá sa nachádza v departemente Haut-Rhin, v regióne Alsasko.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Železničná stanica Banská Bystrica

Železničná stanica Banská Bystrica je hlavná železničná stanica v Banskej Bystrici. 
V stanici sa stretávajú dve trate: Železničná trať Zvolen – Vrútky (170) a Železničná trať Banská Bystrica – Červená Skala (172). Obe sú jednokoľajné. Trať 170 je v úseku Zvolen – Banská Bystrica elektrifikovaná sústavou 25 kV 50 Hz. Elektrifikácia prebehla od novembra 2004 do marca 2007. V bezprostrednom susedstve bol v rokoch 2015-2017 vybudovaný a 21. septembra 2017 otvorený areál novej autobusovej stanice s nákupným centrom Terminal, ktorý je bezbariérovo prepojený s budovou železničnej stanice.
Pôvodná hlavná stanica bola postavená v roku 1874 na trati zo Zvolena. Stála na miestach dnešnej reštaurácie Srdiečko do polovice 50. rokov 20. storočia. Stanica patrí do Oblastného riaditeľstva Zvolen.
Doprava.
Smer Zvolen - Levice - Bratislava.
V novembri 2015 štát vyhlásil verejné obstarávanie na trať Banská Bystrica - Bratislava v rozsahu 1,5 mil. vlakových kilometrov ročne. Víťazný prepravca Železničná spoločnosť Slovensko zaviedol na trati do hlavného mesta 8 párov priamych rýchlikov a získal až desaťročný monopol na dopravu medzi Banskou Bystricou a Bratislavou. V decembri 2015 štátny dopravca ZSSK oznámil, že od 13. decembra 2015 zriadil priame spojenie Bratislavy s Banskou Bystricou v dvojhodinovom takte.
Smer Vrútky.
Do Vrútok jazdí rýchlik Fatran na trase Zvolen - Vrútky.
Neželezničná doprava.
Železničná stanica je terminál šiestich trolejbusových liniek:
Na stanici zastavujú aj autobusové linky:
Od 1. októbra 2016 do marca 2017 bolo kvôli výstavbe autobusovej stanice uzavreté parkovisko pri stanici.
Na prelome mája a júna 2019 bolo na stanici vybudované cyklistické stanovište umožňujúce odloženie bicykla, použitie pumpy či nabíjanie elektrobicyklov.
Wikov 40

Wikov 40 bol automobil vyrábaný v Česko-Slovensku v rokoch 1933 - 1937. Jeho konštruktérmi boli Košťál a Malý a vyrobila ho "Továrna na hospodárske stroje Wichterle &amp; Kovařík, akc. spol." v Prostějove. Do roku 1937 sa vyrobilo 330 kusov, pričom jeho cena sa pohybovala od 51 000 do 70 000 Kč v závislosti od výbavy.
Motor.
V automobile bol použitý štvorvalcový radový motor s objemom 1 940 cm³, s vŕtaním 76 mm a zdvihom 107 mm, pričom dosahoval výkon 29,4 kW (40 k). Konštrukčne bol motor veľmi pokrokový. Mal na tú dobu moderný rozvod ventilov OHC, s vačkovým hriadeľom v hlave valcov. Spaľovacie priestory boli opracované, čím sa dosiahol rovnaký kompresný pomer vo všetkých valcoch. Blok motora bol z ľahkej zliatiny, mal suché oceľové vložky, ktoré sa opracovávali až po zalisovaní. To spoločne s plnoprietokovým čističom oleja prispievalo k vysokej životnosti motora. Z ľahkej zliatiny boli aj ojnice a piesty.
Koncepcia.
Motor bol umiestnený v prednej časti automobilu. Ďalej bol automobil vybavený jednokotúčovou spojkou, štvorstupňovou prevodovkou a náhonom zadných kolies. Obdĺžnikový rám s tuhými nápravami bol odpružený pozdĺžnymi listovými perami. Kolesá boli typu Rudge-Withworth s oceľovými spicami a centrálnou maticou, pričom sa na ne montovali pneumatiky Michelin. Podvozok s centrálnym mazaním mal hmotnosť 850 kg. Automobil bol vybavený kvapalinovými brzdami a dosahoval najvyššiu rýchlosť 105 km/h. Spotreba paliva sa pohybovala v rozmedzí 11 až 13 litrov na 100 km.
Príleský kaštieľ

Príleský kaštieľ bola historická stavba nachádzajúca sa do roku 1945 v Prílese, miestnej časti Trenčianskej Teplej.
Dejiny.
Bol vybudovaný v prvej polovici 19. storočia. Bývala tu hlavne rodina Príleská, ktorá Príles vlastnila od 14. do 17. storočia. Obývali ho aj rodiny Hudcovočovská, Mariašovická a pod. V druhej polovici 19. storočia sa sem prisťahoval barón Filip Skrbenský, ktorý Príles využíval ako letné sídlo. Zomrel v roku 1914; týmto rokom sa uzatvára kapitola vlastnenia kaštieľa šľachtickými rodinami. 
Po prvej svetovej vojne vlastnila kaštieľ obec Trenčianska Teplá, od roku 1924 Československá obec legionárska, ktorá tu zriadila zotavovňu. Zotavovňa bola funkčná po celé medzivojnové obdobie. Pred vojnou bol nábytok a zariadenie kaštieľa rozobraté obyvateľmi Prílesa. Cez druhú svetovú vojnu bol v kaštieli ústav pre ľudí s psychickými chorobami. Na konci vojny obsadili kaštieľ tzv. Vlasovci, ktorých ostreľovali rumunské a sovietske vojská. Následkami ostreľovania bol celý park okolo kaštieľa zničený.
Po druhej svetovej vojne začal patriť súkromníkom, ktorí kaštieľ zbúrali, pretože sa tu nelegálne nasťahovalo 10 rodín. Nelegálni obyvatelia začali kaštieľ rozoberať, čo spôsobilo porušenie statiky budovy. Majiteľ bol nútený kaštieľ zbúrať a jeho pozostatky je možno pozorovať aj dnes.
Panstvo.
Panstvo netvoril iba kaštieľ, jeho súčasťou boli aj chlievy, skleníky, dom záhradníka, fara a hospodárske budovy. Dodnes sa tu nachádzajú pivnice nazývané "ľadovne" . Niektoré z týchto budov sa zachovali dodnes a slúžia ako domy miestnym obyvateľom.
Súčasnosť.
V súčasnosti je pozemok, na ktorom kaštieľ stál, rozdelený medzi viacerých majiteľov.
Spica

Spica môže byť:
Andreu Fontàs

Andreu Fontàs (* 14. november 1985, Banyoles) je španielsky futbalista hrajúci za klub RCD Mallorca (január 2013) v Primera División ako stredný obranca.
Štatistiky.
Aktualizované: 13. januára 2012
Železničná zastávka Banská Bystrica mesto

Železničná zastávka Banská Bystrica mesto, (hovorovo aj malá stanica) je železničná zastávka v Banskej Bystrici, v mestskej časti Uhlisko. Nachádza sa na úpätí vrchu Urpín. Zastávkou prechádza jednokoľajná trať Zvolen – Vrútky (170). Zastavujú tu osobné vlaky smerujúce do Zvolena a rýchliky do Bratislavy a Vrútok. 
Trať prechádzajúca zastávkou je elektrifikovaná sústavou 25 kV 50 Hz. Elektrifikácia prebehla od novembra 2004 do marca 2007.
História.
Trať medzi Zvolenom a Banskou Bystricou bola dokončená v roku 1873. Samotná zastávka vznikla v roku 1891 pod názvom Banská Bystrica Svätý Ján. V roku 1892 k nej bola pristavaná čakáreň. Pôvodne sa nachádzala na druhej strane trate, bližšie k rieke Hron, no neskôr bola presunutá na dnešné miesto.
Kaplnka sv. Jána Nepomuckého.
Zastávka dostala svoj pôvodný názov podľa kaplnky svätého Jána Nepomuckého ktorá sa nachádzala oproti nej. Tá bola postavená v roku 1766 v neskorobarokovom slohu. Stala sa vyhľadávaným pútnickým miestom. V 50. rokoch 20. storočia došlo k posunutiu koryta Hronu. Tým pádom musela byť posunutá aj železničná trať a zastávka, a po presunutí budovy zastávky sa kaplnka značne poškodila, pretože sa zosunula 1,7 metra pod úroveň okolitého terénu a postupne začala chátrať. V roku 1989 bola vyhlásená za národnú kultúrnu pamiatku. Koncom roka 2017 bola opravená strecha, no vnútro a fasáda kaplnky je naďalej v dezolátnom stave, avšak prebieha zbierka na jej kompletnú rekonštrukciu. 
Spojenie.
Vlaky.
Zdroj: 
MHD.
Najbližša zastávka banskobystrickej MHD "Národná" sa nachádza asi 100 metrov od stanice. Zastavujú tu trolejbusové linky 1, 2, 4, 6 a 8 a autobusové linky 21, 22, 26, 34, 41 a 97.
Marc Muniesa

Marc Muniesa Martínez (* 27. marec 1992, Lloret de Mar, Španielsko) je španielsky futbalista hrajúci za klub Girona FC (január 2013) v Primera División ako stredný obranca.
Štatistiky.
Aktualizované: 23. mája 2012
Javier Mascherano

Javier Alejandro Mascherano (* 8. jún 1984, San Lorenzo, Argentína) je bývalý argentínsky futbalový záložník. Hrával taktiež na pozícií stredného obranca. V súčasností trénuje Argentínske národné futbalové mužstvo do 20 rokov. Okrem argentínskeho má aj talianske štátne občianstvo.
Kariéra.
Mascherano začal svoju kariéru v CA River Plate. Prvý seniorský titul získal v sezóne 2003/04, keď jeho klub vyhral Primera División. Získal aj zlatú olympijskú medailu s Argentínou na LOH 2004 v Aténach a striebornú medailu na Copa América 2004. V roku 2005 prestúpil do brazílskeho Corinthians, s ktorým hneď prvú sezónu vyhral brazílsku Sériu A.
Mascherano sa presunul do Európy prestupom do anglického tímu West Ham United FC. Každopádne neobvyklé zmluvné podmienky s Media Sports Investments zmarili jeho krátky pobyt v klube a na začiatku roku 2007 šiel do Liverpoolu na hosťovanie.
Vo svojej prvej sezóne vybojoval druhé miesto v Lige majstrov a znovu skončil na druhom mieste na Copa América s Argentínou. Vo februári roku 2008 sa stal oficiálne hráčom Liverpoolu za 18,6 miliónov libier. Vyhral svoju druhú zlatú olympijskú medailu s Argentínou v Pekingu na LOH 2008, čo sa mu podarilo ako prvému futbalistovi od roku 1928. Tréner Diego Maradona ho označil za kľúčového hráča národného tímu, dal mu kapitánsku pásku a uviedol, že „jeho tím je iba Jonás Gutiérrez, Javier Mascherano, Lionel Messi a osem ďalších“.
Jeho dve najčastejšie prezývky sú Masche a El Jefecito (Malý šéf). Bývalí argentínski futbalisti Jorge Valdano a Jorge Solari označili Mascherana za možno najlepšieho stredného záložníka na svete.
Štatistiky.
Aktualizované: 13. máj 2012
Pedro Rodríguez Ledesma

Pedro Rodríguez Ledesma (* 28. jún 1987 Santa Cruz de Tenerife, Španielsko) je španielsky futbalista pôsobiaci v kádri AS Rím. Ide o krídelníka, ktorý môže hrať na oboch stranách ihriska.
Kariéra.
Klubová.
Svoju kariéru začínal v CD San Isidro, odkiaľ v roku 2004 prestúpil do Barcelony. Svoj debut absolvoval v ročníku 2007/08, kedy si ho vybral tréner Rijkaard a Barcelona porazila Real Murcia 4:0.
V sezóne 2008/09 patril predovšetkým do B tímu, napriek tomu si ho nový tréner Guardiola vybral do A mužstva. Veľa minút neodohral, no bol na ihrisku i vo finále Ligy majstrov proti Manchesteru United.
Zlomový bol nasledujúci ročník. Po prvýkrát na seba upozornil gólom v Španielskom superpohári do siete Athletic Bilbaa, následne ako striedajúci hráč rozhodol súboj so Šachtarom Doneck o Európsky superpohár. V Lige majstrov s klubom porazil Inter Miláno či Dynamo Kyjev a presadil sa i v lige. Na MS klubov zavŕšil svojím semifinálovým gólom absolútny rekord, keď sa strelecky presadil vo všetkých šiestich súťažiach, ktoré FC Barcelona hrala. Vo finále tohto turnaja dal taktiež gól, ktorý posunul zápas s Estudiantes do predĺženia.
Reprezentačná.
Z barcelonskej zostavy vytlačil kanoniera Thierryho Henryho, strelecky sa presadil i proti Realu Madrid a nakoniec ho tréner reprezentácie Vicente del Bosque zaradil do nominácie na svetový šampionát. Počas turnaja vytlačil zo zostavy Fernanda Torresa a nastúpil aj vo finále, ktoré rozhodol Andrés Iniesta.
20. augusta 2015 prestúpil do Chelsea FC za 27 miliónov eur.
Štatistiky.
Klub.
Aktualizované 13. mája 2012
Anglické národné futsalové družstvo mužov

Anglické národné futsalové družstvo mužov je národné družstvo mužov, ktoré reprezentuje Anglicko v medzinárodných futsalovýchových súťažiach a priateľských zápasoch. Funguje pod záštitou "The Football Association" (FA). Prvé zápasy odohralo už v roku 1983, na turnaji v Ríme. Potom nastala 18-ročná medzinárodná prestávka anglického družstva, ktorá skončila až v roku 2003, keď sa družstvo zúčastnilo medzinárodného turnaja v Kuala Lumpur. Vo februári 2017 mu patrilo vo svetovom futsalovom rebríčku 66. miesto. 
Vrcholné podujatia.
Na majstrovstvách sveta FIFA sa anglickému družstvu nepodarilo kvalifikovať ani raz. Vo svojej prvej kvalifikácii na MS 2008 prehralo všetky 3 zápasy v skupine a skončilo v nej na poslednom štvrtom mieste. V kvalifikácii na MS 2012 muselo hrať predkvalifikačné kolo, v ktorom zvíťazilo nad aj , ale po prehre s skončilo na nepostupovom druhom mieste a nedostalo sa do hlavnej kvalifikácie.
Rovnako sa anglické družstvo neprebojovalo ani na majstrovstvá Európy UEFA. Absolvovalo 4 kvalifikácie, prvú až v roku 2005. V prvých dvoch prehralo všetky zápasy a skončilo posledné vo svojich predkvalifikačných skupinách. V kvalifikácii na ME 2010 vyhralo svoj prvý zápas (nad Cyprom), skončilo na druhom mieste v skupine za a neprebojovalo sa opäť do hlavnej kvalifikácie. V kvalifikácii na ME 2012 dopadlo podobne. Tiež vyhralo iba jeden zápas v predkvalifikačnej skupine a nepostúpilo do hlavnej kvalifikácie. V kvalifikácii na ME 2014 sa mu prvýkrát podarilo prebojovať do hlavnej fázy kvalifikácie, v ktorej ale potom prehralo všetky 3 zápasy.
Doma TV

Doma TV je chorvátska komerčná televízia, ktorá začala vysielať 2. januára 2011, o 18:00 hod. Hlavné sídlo televízie je asi v Záhrebe. Televízia začala vysielanie reláciou „Dobrodošli Doma“ (Vitajte Doma), ktorú moderovali Mia Kovačićová a Igor Mešin, hosťom bola speváčka Nina Badrićová. Televízia každý deň ponúka divákom svetové produkcie amerických štúdií Warner Bros., Sony, ďalej európskych štúdií BBC, Mediaset, ITF, RDF a domácu chorvátsku produkciu.
TV Karpaty

TV Karpaty je regionálna televízia, ktorá sídli v Piešťanoch. Televízia rozšírila svoje pôvodné vysielanie z piešťanského regiónu aj na oblasť Trnavy, Nového Mesta nad Váhom, Hlohovca a Pezinka. Spolupracuje s ostatnými regionálnymi televíziami západoslovenského regiónu a vďaka tomu ponúka svojim divákom ich dokumentárne programy. 
Televízia sa zameriava na spravodajstvo a publicistiku. Priestor vo vysielaní dostávajú aj diskusné relácie, relácie o móde, službách, kultúrnych podujatiach, hudbe. Súčasťou programu je aj relácia "Bezbúdovci", ktorá sa zameriava na útulok v Trnave a problematiku opustených zvierat.
Ílový minerál

Ílové minerály sú široko definovaná skupina hydratovaných hlinitokremičitanov s vrstevnatou štruktúrou (tzv. fylosilikáty), tvorenou tetraédricky a oktaédricky usporiadanými molekulami s katiónmi (K, Mg, Na, Fe a iné). Tvoria mikroskopické (menej ako 2 μm) šesťuholníkové platničkovité častice podobné sľudám. Vyskytujú sa však v jemnozrnných agregátoch, po zmiešaní s vodou s rôznym stupňom plasticity, čo je jedna z ich najcharakteristickejších vlastností. Pre niektoré je typické napučiavanie (montmorillonit). Tvoria jednu zo základných zložiek usadených hornín a pôd. Vznikajú bežne zvetrávaním (napríklad zo živcov) alebo nízkoteplotnou hydrotermálnou alteráciou.
Presná definícia termínu ílový minerál však neexistuje. Na presné určenie ílových minerálov je potrebná röntgenová prášková difrakčná analýza.
Stavba.
Ílové minerály sú podobne ako fylosilikáty tvorené vrstvami tetraédrov a oktaédrov. Tetraédre (štvorsteny) sú molekuly tvorené kremíkom obklopeným 4 atómami kyslíka (SiO4). Spojením viacerých oktaédrov, zdieľaním 3 okrajových kyslíkov, môžu vzniknúť väčšie platničky tvorené oktaédrami, v ktorých sa nezdieľané kyslíky nachádzajú na rovnakej strane, zatiaľ čo druhú stranu tvori hexagonálna mriežka zdieľaných atómov kyslíka.
Oktaédrická vrstva je tvorená dvomi vrstvami blízko seba sa nachádzajúcich kyslíkov alebo hydroxylových katiónov, medzi ktorými sa nachádza jeden katión (XO6). Týmto katiónom (X) môže byť hliník, železo alebo horčík. Kvôli rôznemu podielu nábojov katiónov (napr. Al3+, Fe2+, Fe3+) sú rozoznávané dioktaédrické (s trojmocnými katiónmi) a trioktaédrické usporiadanie (s dvojmocnými katiónmi).
Spájaním vrstiev oktaédrov a tetraédrov možno vytvoriť rôzne typy vrstevnatých štruktúr, čo má v prírode za následok existenciu rôznych typov ílových minerálov. Zaujímavosťou je že 1 g smektitu môže mať vďaka komplikovanej vrstevnatej štruktúre jeho minerálov povrch 500 až 850 m2, pritom illit, ktorého kryštály sú väčšie má pri rovnakej hmotnosti povrch len 7 až 30 m2.
Členenie.
Ílové minerály sa delia na tieto skupiny (za hlavné ílové minerály, tvoriace ílovité sedimenty sú považované predovšetkým prvé 3 skupiny):
Vznik.
Íly vznikajú prestavbou štruktúry iných minerálov alebo hornín, najčastejšie chemickým zvetrávaním alebo hydrotermálne. Zvetrávaním živcov vzniká kaolinit, zvetrávaním sľúd illit a zvetrávaním vulkanického skla smektit. K nahromadeniu ílov potom môže dochádzať dodatočnou eróziou kôr zvetrávania a presunu tohto materiálu do sedimentačnej panvy.
Význam.
Majú veľký hospodársky význam. Tvoria základ pôd a mnohých usadených hornín. Sú použiteľné ako efektívny indikátor geologických procesov (napr. charakter a rýchlosť zvetrávania, (paleo)klíma, PT podmienky diagenézy a anchimetamorfózy a ďalšie). Používajú sa pri výrobe keramiky a porcelánu. Využívajú sa ako absorbenty ropy, plnidlá (biela farba), vrtné výplachy, izolanty a iné. Dôležité je ich použitie pri peletizácii železných rúd. Niektoré možno považovať za nanomateriály (napr. smektit).
Lokality.
Významným ložiskom ílov, konkrétne bentonitu je Jelšový potok pri Starej Kremničke.
Maltské národné futsalové družstvo mužov

Maltské národné futsalové družstvo mužov je národné družstvo mužov, ktoré reprezentuje Maltu v medzinárodných futsalových súťažiach a priateľských zápasoch. Funguje pod záštitou "Malta Football Association" (MFA). Svoje prvé zápasy odohralo až v kvalifikácii na ME 2007. Vo februári 2017 mu patrilo vo svetovom futsalovom rebríčku 113. miesto. 
Vrcholné podujatia.
Na majstrovstvách sveta FIFA sa maltskému družstvu nepodarilo kvalifikovať ani raz. Vo svojej prvej kvalifikácii na MS 2008 prehralo vysoko všetky 3 zápasy v skupine a skončilo v nej na poslednom štvrtom mieste. V kvalifikácii na MS 2012 muselo hrať predkvalifikačné kolo, v ktorom rovnako prehralo všetky zápasy a skončilo na poslednom mieste svojej skupiny.
Rovnako sa družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú až v roku 2007. Turnaje prvých piatich predkvalifikačných skupín hostila zakaždým Malta, ale jej družstvo na nich nezískalo ani bod a zakaždým skončilo na poslednom mieste svojej skupiny.
V roku 2010 sa družstvo zúčastnilo prvého ročníka medzinárodného turnaja o Stredozemný pohár. Vo svojej skupine skončilo posledné a vyhralo až posledný zápas o konečné 15. miesto nad .
Buch-St. Magdalena

Buch-St. Magdalena je obec v Rakúsku v spolkovej krajine Štajersko v okrese Hartberg-Fürstenfeld. Obec vznikla 1. januára 2013 spojením obcí Sankt Magdalena am Lemberg a Buch-Geiseldorf.
Obec Buch-St. Magdalena sa skladá z ôsmich katastrálnych území Geiseldorf, Hopfau, Längenbach, Lemberg, Oberbuch, Unterbuch, Unterdombach a Weinberg.
Signal Iduna Park

Signal Iduna Park, predtým Westfalenstadion, je jeden z najslávnejších futbalových štadiónov. Nachádza sa v Dortmunde a posledná rekonštrukcia bola dokončená v lete 2004 za 45,5 miliónov eur.
Štadión drží bundesligový rekord v počte občerstvovacích stanovíšť – viac než 3 500. Na štadióne sa konali Majstrovstvá sveta vo futbale 2006.
Je taktiež veľmi významný pre Nemecko, ktoré tu v základnej hracej dobe neprehralo ani jedno z 15. tu odohraných stretnutí.
Hrvatska radiotelevizija

Hrvatska radiotelevizija skr. HRT je chorvátska rozhlasová a televízna spoločnosť. Hlavné sídlo je v Záhrebe, na Prisavlji. 
Založenie.
Za deň vzniku sa berie 15. máj 1926, kedy bola založená rozhlasová spoločnosť "Radio Zagreb" (Rádio Záhreb). Rádio začalo vysielanie so slovami: "Halo, Halo! Ovdje Radio Zagreb!" (Haló, Haló, tu rádio Záhreb), hlasom chorvátskej herečky a knihovníčky Boženy Begović. V roku 1940 bolo Rádio Záhreb nacionalizované. 
Televízia začala vysielať 15. mája 1956, najprv pod názvom "TV Zagreb" (TV Záhreb). Bola prvou televíziou vo vtedajšej Juhoslávii. Druhý program chorvátskej rádio–televízie začal vysielať v roku 1972. 
Počas roku 1990 sa názov TV Záhreb zmenil na Chorvátske rádio a televízia a v roku 1995 na Chorvátska rádio–televízia. Jej tretiemu programu, známemu ako Z3, bola odobratá licencia v roku 2004 a na uvoľnených frekvenciách začala vysielať RTL televízia. V súčasnosti (január 2013) je „Hrvatska radiotelevizija“ najpopulárnejšia televízia v krajine.
Dlhodobý majetok

Dlhodobý majetok alebo staršie aj dlhodobé aktíva je "majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok."
Členenie.
Dlhodobý majetok sa člení na:
Z toho vyplýva, že dlhodobý majetok zodpovedá (ak sa použije terminológia zákonne predpísaného členenia súvahy) súčtu neobežný majetok plus dlhodobé pohľadávky.
Oceňovanie, odpisy a opotrebenie.
Oceňovanie dlhodobého majetku sa vykonáva:
Opotrebenie dlhodobého majetku môže byť:
Druhy odpisov dlhodobého majetku sú:
Zdroje krytia majetku

Zdroje krytia majetku (iné názvy: zdroje krytia, zdroje majetku, kapitál, celkový kapitál, vlastné imanie a záväzky, nepresne: pasíva) sú obsah (celej) pravej strany súvahy (ktorá sa nazýva aj strana pasív). Zdroje krytia majetku vyjadrujú z čoho alebo za čo bol obstaraný majetok, čiže ktoré sú zdroje krytia majetku. Ich opakom je teda pojem majetok. 
Delenia.
Delenie 1 (podľa pôvodu):
Delenie 2 (z časového hľadiska):
Členenie súvahy.
Oficiálne slovenské členenie strany pasív pozri v článku súvaha (finančné účtovníctvo).
Celkový kapitál

Celkový kapitál môže byť:
Dlhodobé aktíva

Dlhodobé aktíva môžu byť:
Záväzok

Záväzok môže byť:
Záväzok (účtovníctvo)

Záväzok je:
Delenia záväzkov v širšom zmysle.
Podľa formy:
Podľa dĺžky trvania:
Dlhy

Dlhy môže byť:
Vlastné imanie

Vlastné imanie (iné názvy: vlastný kapitál, vlastné zdroje, rozdiel majetku a záväzkov, vlastné zdroje krytia majetku, vlastné zdroje krytia, vlastné zdroje majetku; v rozpočtových organizáciách: fondy) je v súvahe rozdiel medzi hodnotou celej strany aktív a hodnotou záväzkov v širšom zmysle (vrátane hodnoty časového rozlíšenia na strane pasív). Vyjadruje nárok na majetok podniku po odpočítaní všetkých jeho účtovných dlhov.
Skladá sa z týchto častí:
Podľa slovenskej právnej úpravy platnej od 31.12.2014 je členenie takéto (porov. aj článok súvaha (finančné účtovníctvo)):
Imanie

Imanie môže byť: